EkBass/fiwiki-20250220-pages-articles huggingface dataset:
Alejandro Falla

Alejandro Falla (s. 14. marraskuuta 1983 Cali) on kolumbialainen tennispelaaja. Hän siirtyi ammattilaiseksi vuonna 2000. Parhaimmillaan hän on ollut ATP-listan sijalla 50 toukokuussa 2012. == Tennisura == Falla pääsi finaaliin vuoden 2006 toisessa turnauksessaan Mexico City Challenger -turnauksessa. Huhtikuussa hän voitti Bogotán haastajaturnauksen. Ranskan avoimissa hän pääsi toiselle kierrokselle voitettuaan Justin Gimelstobin, kunnes hävisi Roger Federerille turnauksen toisella kierroksella. Muutama viikko myöhemmin Wimbledonissa hän voitti Nikolai Davydenkon neljän erän ottelussa. Toisella kierroksella hän hävisi Philipp Kohlschreiberille myös neljän erän ottelussa. Yhdysvaltain avoimissa hän pääsi toiselle kierrokselle voitettuaan Juan Martín del Potron. Toisella kierroksella tuli tappio Dmitri Tursunovia vastaan. Vuonna 2010 Wimbledonissa Falla oli tekemässä jättiyllätystä avauskierroksella ykköseksi sijoitettua Roger Federeriä vastaan. Falla voitti kaksi ensimmäistä erää ja syötti ottelun voitosta neljännessä erässä tilanteessa 5–4, mutta ei pystynyt hyödyntämään ottelussa lukuisia ottelupallojaan, ja voiton vei lopulta viiden erän kamppailussa Federer luvuin 7–5, 6–4, 4–6, 6–7(1), 0–6. Vuoden 2011 Ranskan avoimissa Falla selviytyi ensimmäisen kerran Grand Slam -turnauksessa neljännelle kierrokselle. Neljännen kierroksen ottelussa hän hävisi viisieräisen ottelun Juan Ignacio Chelaa vastaan. == Aiheesta muualla == * Alejandro Falla ATP:n sivuilla Luokka:Kolumbialaiset tennispelaajat Luokka:Vuonna 1983 syntyneet Luokka:Elävät henkilöt
Charmbracelet

Charmbracelet on Mariah Careyn yhdeksäs studioalbumi. Albumi julkaistiin 3. joulukuuta 2002, ja sen julkaisi Island Records. Carey teki tälläkin kertaa yhteistyötä lukuisten artistien kanssa, muun muassa Jay-Z:n ja Kelly Pricen kanssa. Charmbracelet, kuten Glitter, ei kerännyt erityisen hyviä arvosteluja, esimerkiksi Allmusic ja Rolling Stone antoivat albumille vain kaksi tähteä viidestä. Virgin Records oli purkanut Careyn levytyssopimuksen ja perunut 80 miljoonan dollarin sopimuksen, jota yritys oli tarjonut Careylle, kun Careyn kaksi edellistä albumia ja Glitter-elokuva eivät myyneet odotusten mukaisesti ja pettymysten jälkeen Careyn julkinen kuva oli romahtanut. Carey oli joitakin kuukausia ilman levy-yhtiötä, kunnes hän solmi levytyssopimuksen Island Recordsin kanssa. Albumi oli ensimmäisellä listaviikollaan Billboard 200 -listan sijalla kolme, ja sitä myytiin ensimmäisen viikon aikana yli 241 000 kappaletta. Charmbracelet pysytteli kahdenkymmenen parhaan joukossa vain kolme viikkoa ja listalla kaiken kaikkiaan kaksikymmentäkolme viikkoa. Ensimmäinen Charmbracelet-albumilta julkaistu single oli "Through the Rain", mutta koska kappale ei menestynyt kovin hyvin, levy-yhtiö valitsi nopeasti uuden julkaistavan singlen, "The One". Laulua ei kuitenkaan soitettu radiossa merkittävästi, joten viime hetkellä toiseksi singleksi päätettiin valita "Boy (I Need You)". Välttävistä myyntiluvuista johtuen Carey päätti tehdä kiertueen, mistä tuli Careyn siihen astisen uran suurin. Charmbracelet World Tour: An Intimate Evening with Mariah Carey -kiertue kesti yli kahdeksan kuukautta ja se koostui yli kuudestakymmenestä esiintymisestä monessa eri maassa. Massiivisesta kiertueesta huolimatta albumin myyntiluvut putosivat. Charmbracelet-albumia myytiin Yhdysvalloissa 1,2 miljoonaa kappaletta, eli platinaan oikeuttavan määrän. == Kappaleet == # "Through The Rain" 4:40 # "Boy (I Need You)" (feat. Camero) 5:09 # "The One" 4:03 # "Yours" 5:06 # "You Got Me" (feat. Jay-Z ja Freeway)4:20 # "I Only Wanted" 3:35 # "Clown" 3:20 # "My Saving Grace" 4:08 # "You Had Your Chance" 4:19 # "Lullaby" 4:55 # "Irresistible (Westside Connection)" 4:22 # "Subtle Invitation" 4:19 # "Bringin' on the Heartbreak" 4:31 # "Sunflowers for Alfred Roy" 2:56 # "Through the Rain" (feat. Kelly Price ja Joe) 3:34 === Bonusraidat === # "Miss You" (feat. Jadakiss) 5:09 # "I Know What You Want" (feat. Busta Rhymes & Flipmode Squad) 4:44 === Kiertueversion bonusraidat === # "There Goes My Heart" 4:11 # "I Know What You Want" (feat. Busta Rhymes & Flipmode Squad ) 4:44 # "Got a Thing 4 You" (feat. Da Brat & Elephant Man) 5:02 # "The One" (feat. Bone Crusher) 4:38 # "Through the Rain" (musiikkivideo) # "Boy (I Need You)" (musiikkivideo) Luokka:Vuoden 2002 albumit Luokka:Mariah Careyn albumit
.na

.na on Namibian Internet-maatunnus, jonka rekisteröinnistä vastaa Omadhina Internet Services (cc) ja sponsoroinnista Namibian Network Information Centre (cc) (NA-NiC). Rekisteröintirajoituksia ei ole. Tunnus otettiin käyttöön 1991. == Aiheesta muualla == * IANA .na whois na sv:Toppdomän#N Luokka:Namibialaiset viestimet
New Orleans Rhythm Kings

New Orleans Rhythm Kings oli yhdysvaltalainen jazzyhtye New Orleansista. Yhtye aloitti vuonna 1922 nimellä Friar’s Society Orchestra Chicagon Friar’s Club -yökerhon orkesterina ja muutti nimensä New Orleans Rhythm Kingsiksi vuonna 1923 menetettyään paikan yökerhossa. Yhtye soitti yhdessä vuoteen 1925 asti ja hajosi kornetisti Paul Maresin luovuttua muusikon urasta. Pasunisti George Brunies järjesti vuosina 1934 ja 1935 kaksi nauhoitussessiota samannimisellä yhtyeellä, mutta nauhoituksissa ei ollut Bruniesin lisäksi mukana muita alkuperäisjäseniä. Yhtyeen tunnetuiksi tekemiä jazzstandardeja ovat ”Farewell Blues”, ”Panama”, ”That’s a Plenty”, ”Tin Roof Blues” ja ”Bugle Call Rag”. == Alkuperäinen kokoonpano == *Paul Mares – kornetti *Leon Roppolo – klarinetti *George Brunies – pasuuna *Jack Pettis – saksofoni *Arnold Loyocano – kontrabasso *Lew Black – banjo *Elmer Schoebel – piano *Frank Snyder – rummut == Lähteet == Luokka:Yhdysvaltalaiset jazzyhtyeet
Nappimalli

Nappimalli on Stuart Kauffmanin ajatus siitä, miten yksinkertaisesta systeemistä tulee mutkikas. Kaufman havainnollistaa ajatustaan laittialle sirotelluilla napeilla. Nappimallissa lattialla hujan hajan olevien nappien yhdistely toisiinsa langoilla johtaa äkkiä mutkikkaan nappirakenteen syntyyn. Oletetaan, että lattialle heitetään vaikkapa 10000 nappia. Yhdistetään kaksi mielivaltaisesti valittua nappia langoilla. Näin on saatu yksinkertainen "systeemi", nappipari. Kun nappipareja yhdistellään edelleen, alkaa nappeihin ilmestyä lankoja, ja tässä mallissa voi yhdistellä vapaasti jo niihinkin nappeihin, joihin on vedetty langat. Näin alkaa syntyä "mutkikkaampia systeemejä", joissa on "monia osia" eli monia nappeja eri langoin toisiinsa yhdistellyin. Koko nappikokonaisuuden mutkikkuutta mitataan nyt suurimman toisissan yhdistetyn nappiryhmän koolla. Alussa suurimman nappiryhmän koko näyttää kasvavan hitaasti, mutta kun noin puolet napeista on yhdistelty toisiinsa nappipareja yhdistävillä langoilla, suurimman nappiryhmän koko alkaa kasvaa räjähdysmäisesti. Teoreettisesti nappisysteemin kompleksisuus, mutkikkuus kasvaa ja systeemi siirtyy äkkiä nappipareja lisättäessä tilasta, faasista toiseen. Ensimmäinen tila oli yksinkertainen, toinen mutkikas. Ensimmäisessä tilassa oli pieniä nappiryhmiä, toisessa yksi suuri nappiryhmä. Kun puolenvälin paikkeilla suhteellisen harvoja nappipareja on yhdistelty, räjähdysmäinen suurimman nappiryhmän kasvu hidastuu ollen pian taas yhtä hidasta kuin alussa. Gribbin, John: Syvä Yksinkertaisuus, Ursa 2005, ISBN 952-5329-41-0, s 183 Kauffman käyttää mallia itseorganisoituvien järjestelmien vertauskuvana.The Search for the Laws of Self-Organization and Complexity Oxford University Press == Lähteet == Luokka: Kaaosteoria
Anthony Berkeley Cox

Anthony Berkeley Cox (1893–1971) oli englantilainen rikoskirjailija. Hän kirjoitti usealla salanimellä, joita olivat muun muassa Francis Iles, Anthony Berkeley ja A. Monmouth Platts. Berkeley irtautui salapoliisiromaanin tavanomaisista säännöistä ja loi oman menetelmänsä jännityksen luomiseksi. == Teoksia == * Vakain tuumin ja harkiten (Malice Aforethought, 1931, suom. 1957) * Rakkaani, paholainen (Before the Fact, 1932, suom. 1962) == Lähteet == * Luokka:Englantilaiset rikoskirjailijat Luokka:Vuonna 1893 syntyneet Luokka:Vuonna 1971 kuolleet
The Emancipation of Mimi

The Emancipation of Mimi on Mariah Careyn kymmenes studioalbumi, ja se julkaistiin 4. huhtikuuta 2005. Albumi keskittyy muutamiin R&B;:n sukuisiin musiikkityyleihin, ja sen tyyli vaihtelee 1970-luvun retrosoulista quiet stormiin, gospeliin ja niin edelleen. The Emancipation of Mimi keräsi kriitikoilta melko positiivisia arvosteluja, esimerkiksi Blender-lehti antoi sille neljä tähteä viidestä ja USA Today kolme ja puoli neljästä. The Guardian -lehden Caroline Sullivan sanoi, että The Emancipation of Mimin laulut olivat Mariah Careyn ensimmäiset laulut, joita hän voisi kuunnella uudelleen ilmaiseksi. The Emancipation of Mimi voitti vuonna 2006 "Tämän hetken paras R&B-albumi;" Grammy-palkinnon. Albumi nousi myös suoraan Billboard 200 -listan kärkeen ensimmäisellä listaviikollaan, ja siitä tuli vuoden 2005 myydyin albumi Yhdysvalloissa, kun sitä myytiin yli 5 900 000 kappaletta. The Emancipation of Mimi olikin Careyn myydyin albumi Yhdysvalloissa sitten Daydream-albumin. Albumin kappaleita alettiin työstää jo Careyn Charmbracelet World Tour -kiertueen aikana vuoden 2004 alussa. Koska hänen entinen ohjaajansa Lyor Cohen oli siirtynyt Island Recordsilta Warner Bros. Records -levy-yhtiöön, L. A. Reid korvasi tämän. == Raidat == # "It's Like That" 3:23 # "We Belong Together" 3:21 # "Shake It Off" 3:52 # "Mine Again" 4:01 # "Say Somethin'" (feat. Snoop Dogg) 3:44 # "Stay the Night" 3:57 # "Get Your Number" (feat. Jermaine Dupri) 3:15 # "One and Only" (feat. Twista) 3:14 # "Circles" 3:30 # "Your Girl" 2:46 # "I Wish I Knew" 3:34 # "To the Floor" (feat. Nelly) # "Joy Ride" 4:03 # "Fly Like a Bird" 3:52 === Bonusraidat === # "Sprung" 3:26 # "Secret Love" 3:09 Luokka:Vuoden 2005 albumit Luokka:Mariah Careyn albumit
Alex Tobin

Alexander Mark Tobin (s. 3. marraskuuta 1965) on entinen jalkapalloilija. Hän on pelannut 87 A-maaottelua Australian joukkueessa, joista useimmat kapteenina. Tämä oli aikoinaan Australian ennätys. == Ura == Tobin pelasi koko seurajoukkueuransa Australiassa. Suurimman osan ajasta hän edusti Adelaide Cityä puolustajana. == Alex Tobin -mitali == Vuonna 2008 Australian ammattijalkapalloilijoiden yhdistys perusti Alex Tobin -mitalin, joka myönnetään vuosittain pelaajalle, tai entiselle pelaajalle, jolla on samoja ominaisuuksia Tobinin kanssa, kuten johtajuus, sitoutuminen ja omistautuminen jalkapallolle. Kaksi ensimmäistä voittajaa ovat olleet Joe Marston ja Johnny Warren. == Lähteet == Luokka:Australialaiset jalkapalloilijat Luokka:Vuonna 1965 syntyneet Luokka:Elävät henkilöt
Inge

Inge on germaaninen etunimi. Monissa maissa sitä käytetään etupäässä miehen nimenä, mutta Tanskassa se on naisen nimi. Inge on lyhentymä germaanisista Ing-alkuisista nimistä, joita ovat esimerkiksi Ingemar, Ingvar ja Ingemund ja joiden alkuosana on germaanisen jumalan nimi Ing. Nimi on ollut muun muassa kahdella Ruotsin ja kahdella Norjan keskiaikaisella kuninkaalla. Suomessa nimi Inge on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 383 naiselle ja noin 150 miehelle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ingen nimipäivä on 21. kesäkuuta. ==Tunnettuja Ingejä== === Kuninkaita === * Inge I (Inge Stenkilinpoika), Ruotsin kuningas 1080–1084 ja 1088–1100 * Inge II, Ruotsin kuningas 1100–1125 * Inge Koukkuselkä (Inge I Haraldsson), Norjan kuningas 1136–1161 * Inge II Bårdinpoika, Norjan kuningas 1204–1217 === Muita === * Inge Auerbacher (s. 1934), saksanjuutalainen kirjailija * Inge Borkh (1921–2018), saksalainen oopperalaulaja * Inge Braumüller (1909–1999), saksalainen korkeushyppääjä * Inge de Bruijn (s. 1973), alankomaalainen uimari ja olympiavoittaja * Inge Brück (s. 1936), saksalainen laulaja * Inge Dekker (s. 1985), alankomaalainen uimari ja olympiamitalisti * Inge Eriksen (1935–2015), tanskalainen kirjailija * Inge Helten (s. 1950), saksalainen pikajuoksija ja olympiamitalisti * Inge Janssen (s. 1989), alankomaalainen soutaja * Inge Krokann (1893–1962), norjalainen kirjailija * Inge Lehmann (1888–1993), tanskalainen seismologi * Inge Löök, oik. Ingeborg Lievonen (s. 1951), suomalainen kuvittaja * Inge Sørensen (1924–2011), tanskalainen uimari ja olympiamitalisti * Inge Wersin-Lantschner (1905–1997), itävaltalainen alppihiihtäjä ==Lähteet== == Aiheesta muualla == Luokka:Etunimet hu:Inge pl:Inga
Ingemar

Ingemar on germaaninen miehen etunimi, josta on käytössä myös lyhempi muoto Ingmar. Nimen alkuosana on germaanisen jumalan nimi Ing, loppuosa merkitsee suojelijaa tai vartijaa.. Suomessa nimi Ingemar on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 853 miehelle ja muutamalle naiselle. Nimi Ingmar on annettu 2 343 henkilölle, jotka kaikki ovat miehiä. Suomenruotsalaisen kalenterin mukaan Ingemarin ja Ingmarin sekä myös Ingen nimipäivä on 21. kesäkuuta. ==Tunnettuja Ingemareja== * Ingemar Andersson (1928–1992), ruotsalainen meloja * Ingemar Hedberg (1920–2019), ruotsalainen ratameloja ja olympiamitalisti * Ingemar Hedenius (1908–1982), ruotsalainen filosofi * Ingemar Johansson (1924–2009), ruotsalainen kilpakävelijä ja olympiamitalisti * Ingemar Johansson (1932–2009), ruotsalainen nyrkkeilijä * Ingemar Mundebo (1930–2018), ruotsalainen poliitikko * Ingemar Skogö (1949–2019), ruotsalainen virkamies ja Västmanlandin läänin maaherra 2009–2015 * Ingemar Stenmark (s. 1956), ruotsalainen alppihiihtäjä * Ingemar Teever (s. 1983), virolainen jalkapalloilija == Tunnettuja Ingmareja == * Ingmar Bengtsson (1920–1989), ruotsalainen musiikkitieteilijä ja pianisti * Ingmar Bergman (1918–2007), ruotsalainen elokuvaohjaaja ja -käsikirjoittaja, teatteriohjaaja ja kirjailija * Ingmar Björkman (s. 1959), kansainvälisen yritystoiminnan professori * Ingmar Englund (1920–1978), suomalainen kitaristi, banjonsoittaja, sovittaja ja orkesterinjohtaja * Ingmar Finskas (1925–2001), yritysjohtaja ja maanviljelysneuvos * Ingmar Nykvist (1917–1984), suomalainen toimittaja ja kirjailija * Ingmar Pörn (1935–2014), suomalainen filosofi ja professori * Ingmar Virtanen (1919–1991), suomalainen lääkäri, hammas- ja suukirurgian professori == Nimen muita merkityksiä == * C.F. Ingemar Carlson II, Kanadan Winnipegjärvellä liikennöivä lossi ==Lähteet== Luokka:Etunimet
E=MC²

__NOTOC__ E=MC² (Emancipation=Mariah Carey²) on yhdysvaltalaisen laulajan Mariah Careyn yhdestoista studioalbumi. Albumi julkaistiin Yhdysvalloissa 15. huhtikuuta 2008, ja se oli heti ensimmäisellä listaviikollaan Billboard 200 -listan sijalla yksi, kun sitä myytiin ensimmäisen viikon aikana peräti 436 000 kappaletta. Ensimmäinen albumilta julkaistu single oli "Touch My Body", joka nousi Billboard Hot 100 -listan kärkeen. E=MC² menestyi hyvin, sillä sitä myytiin 2,5 miljoonaa kappaletta maailmanlaajuisesti. Carey kertoi kirjoittaneensa lauluja edellisen kiertueensa The Adventures of Mimin aikana vuonna 2006. Hän äänitti niitä Tribecalla ja Anguillalla, missä hän vuokrasi saaren suurimman huvilan, jossa oli äänitysstudio. Loppuvuodesta 2007 Carey kertoi yrittävänsä valita uudelle albumilleen päätyvät laulut kahdestakymmenestäkahdesta vaihtoehdosta. Albumi koostuu monista eri musiikkityyleistä, kuten soulista, R&B;:stä, hip hopista, sekä gospelista ja reggaesta. Eräässä haastattelussa Carey sanoi, että jos edellinen albumi oli päivällinen, E=MC²-albumi olisi jälkiruoka. E=MC² sai pääasiassa positiivisen vastaanoton. Esimerkiksi Blender antoi albumille neljä tähteä viidestä, samoin The Guardian, kun taas jotkut kriitikot väittivät E=MC²-albumin yrittävän kopioida Careyn edellistä albumia, The Emancipation Of Mimiä. He myös huomauttivat, ettei Carey käyttänyt albumilla viittä oktaavia kattavaa ääntään hyödyksi, mikä oli Los Angeles Timesin mukaan albumin huomiota herättävin piirre. Lehti luonnehti albumin olevan myös lähes The Emancipation Of Mimi -albumin klooni. == Kappaleet == # # # # # # # # # # # # # # ;Bonuskappaleet # * # == Arvostelut == * Metacritic: 63/100Metacritic: Reviews for E=MC² by Mariah Carey * Allmusic: Allmusic review * Entertainment Weekly: A–Entertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2008 albumit Luokka:Mariah Careyn albumit
Cincinnati Reds

Cincinnati Reds on vuonna 1882 perustettu MLB:ssä pelaava baseballseura. Reds on voittanut mestaruuden vuosina 1919, 1940, 1975, 1976 ja 1990. Joukkueen lempinimi on The Big Red Machine. Cincinnati Redsiä pidetään yhtenä MLB:n historian parhaista joukkueista. Seuran tunnusväreinä voidaan pitää mustaa, valkoista ja punaista. Seuran paras pelaaja kautta aikain on urallaan 389 juoksua tehnyt sieppari Johnny Bench. == Historia == Ennen vuonna 1882 perustettua seuraa Cincinnati Red Stockings -niminen 1866 perustettu seura pelasi ensimmäisen ammattilaisvuotensa 1869. Tämä seura pelasi vuoteen 1870 saakka. 1876-80 pelasi National Leaguessa myös Cincinnati Reds -niminen seura, joka tuli erotetuksi liigasta vuonna 1880. 1882 perustettiin siis kolmas samaa nimeä käyttävä seura. Vuonna 1890 nimi vaihtui muotoon Cincinnati Reds. Muita seuran nimiä ovat Cincinnati Redlegs (1953-1958) ja nykyinen Reds. Seura voitti ensimmäisen World Series -mestaruutensa vuonna 1919, jolloin se voitti loppuottelussa Chicago White Soxin otteluvoitoin 5–3. == Kotikenttä == Reds pelaa kotiottelunsa Great American Ball Park -nimisellä stadionilla, jonne mahtuu 42 036 katsojaa. Muita seuran kotikenttiä ovat olleet Bank Street Grounds (1882–1883), League Park (I) (1884–1893), League Park (II) (1894–1901), Palace of the Fans (1902–1911), Crosley Field (1912–1970) ja Riverfront Stadium (1970–2002) Great American Ball Park otettiin käyttöön kaudeksi 2003. Pelikenttä on luonnonnurmea ja stadionin on arvioitu maksaneen 280 miljoonaa dollaria. Great American Ball Parkin yhteydessä on myös "Reds Hall of Fame" ja museo. == Jäädytetyt pelinumerot == * 1 Fred Hutchinson * 5 Johnny Bench * 8 Joe Morgan * 10 Sparky Anderson * 13 Dave Concepción * 18 Ted Kluszewski * 20 Frank Robinson * 24 Tony Pérez * 42 Jackie Robinson. == Saavutukset == Usean mestaruuden lisäksi seuran pelaajille on jaettu monia palkintoja. Joukkueen pelaaja on voittanut esimerkiksi MLB:n arvokkain pelaaja -palkinnon 11 kertaa, vuoden tulokas -palkinnon seitsemän kertaa, vuoden manageri -palkinnon kerran ja tähdistöottelun tärkein pelaaja -palkinnon viisi kertaa. == Lähteet == == Aiheesta muualla == *Cincinnati Redsin virallinen sivusto . Luokka:Major League Baseball -seurat Luokka:Vuonna 1882 perustetut urheiluseurat Reds
NBA Europe Live Tour

NBA Europe Live Tour on vuodesta 2006 lähtien järjestetty tapahtuma, jossa NBA-joukkueet pelaavat Euroliigassa pelaavia joukkueita vastaan. == Historia == Sarjojen välisten joukkueiden otteluja pelattiin jo 1970-luvulla. Ensimmäinen sarjojen välinen ottelu pelattiin vuonna 1978, jolloin Maccabi Tel Aviv BC pelasi Washington Bulletsia vastaan. Ottelu päättyi Maccabin 98–97-voittoon. Vuodesta 1987 lähtien seurojen välillä pelattiin McDonald's Open. Tätä sarjaa pelattiin vuoteen 1999 saakka, jonka jälkeen se lopetettiin. Seuraavan kerran sarjojen välinen turnaus perustettiin vuonna 2006, jolloin NBA Europe Live Tour käynnistyi. Ensimmäinen peli pelattiin FC Barcelonan ja Philadelphia 76ersin välillä. Ottelun voitti Philadelphia 76ers luvuin 104–99. Vuonna 2008 Euroliigan hallitus päätti, ettei sarjojen välisiä otteluja sallittaisi. Kauden tauon jälkeen Euroliiga-joukkueet tekivät kuitenkin paluun tapahtumaan. == Lähteet == == Aiheesta muualla == *Euroliiga *NBA Luokka:National Basketball Association Luokka:Euroliiga Luokka:Koripallosarjat
Memoirs of an Imperfect Angel

Memoirs of an Imperfect Angel on yhdysvaltalaisen pop- ja R&B-laulajan; Mariah Careyn kahdestoista studioalbumi, ja se julkaistiin 28. syyskuuta 2009 Yhdysvalloissa. Alun perin albumin julkaisupäivän piti olla 25. elokuuta. Memoirs of an Imperfect Angel keräsi kriitikoilta sangen hyvät arvostelut, muun muassa The Guardian antoi sille neljä tähteä viidestä, Los Angeles Times kolme neljästä ja Allmusic kolme ja puoli viidestä. Allmusicissa kirjoitettiin, että albumi oli Careyn vuosikymmenen kiinnostavin, kun taas Entertainment Weekly totesi, ettei albumi tuottanut pettymystä, muttei myöskään vaikuttanut. Kuitenkin albumi sijoittui Billboard 200 -listalla kolmanneksi ja sitä myytiin Yhdysvalloissa ainoastaan 168 000 kappaletta. Alkuvuodesta 2009 laulaja-lauluntekijä The-Dream kertoi, että hän ja Carey olivat aloittaneet Careyn uuden albumin materiaalin työstämisen. Toukokuussa Carey sanoi albumista tulevan hyvin henkilökohtainen ja faneille omistettu. Hän kertoi myös pitävänsä koko albumista erittäin paljon, ja että hän on uppoutunut siihen täysin. 16. kesäkuuta Carey kertoi Twitterissä, että hän on yrittänyt tehdä albumille myös jotakin niille, jotka pitivät Butterfly- albumista ja jopa vanhemmista albumeista. Ensimmäistä kertaa urallaan Carey työskenteli myös Timbalandin kanssa. Amazon.comin haastattelussa Carey kertoi, että "jokaisella laululla on oma tarinansa. Kaikki niistä ovat kuin intiimi keskustelu tai kokonainen henkilökohtainen päiväkirja." Carey vieraili America's Got Talent -ohjelmassa 2. elokuuta 2009, missä hänen esityksensä kappaleesta ”Obsessed” äänitettiin. Jakso näytettiin televisiossa kolme päivää myöhemmin. Syyskuussa Carey aloitti Live At the Pearl -konserttinsa Las Vegasissa, missä hän esitti muutamia tunnetuimpia laulujaan. Tämän jälkeen Carey vieraili The Oprah Winfrey Show’ssa 18. syyskuuta, missä hän antoi haastattelun yhdessä aviomiehensä Nick Cannonin kanssa ja lauloi "I Want to Know What Love Is" -kappaleensa. == Kappaleet == # # # # # # # # # # # # # # # # # === Digitaalisen version bonuskappaleet === # * # # # === Special edition bonus CD === # # # # # # == Arvostelut == * Metacritic: 69/100Metacritic: Reviews for Memoirs of an Imperfect Angel by Mariah Carey * Allmusic: Allmusic review * Entertainment Weekly: BEntertainment Weekly * Rolling Stone: Rolling Stone: Album review == Lähteet == Luokka:Vuoden 2009 albumit Luokka:Mariah Careyn albumit
Karpaattienkoira

Karpaattienkoira () on kookas romanialainen koirarotu, joka on kotoisin Karpaateilta. Se paimentaa ja vartioi lampaita, suojellen niitä pedoilta.Molosserworld: KarpaattienkoiraDogBreedInfo: Karpaattienkoira == Luonne ja käyttäytyminen == Hyvin omistautunut, hyvätapainen, rohkea karpaattienkoira taistelee tarpeen tullen jopa karhuja vastaan yrittäessään suojella lammaslaumoja tai isäntäänsä. == Alkuperä == On teoria jonka mukaan moni Karpaattien paimenkoirarotu, kuten muutkin laumanvartijat, polveutuu koirista jotka kehittyivät 9000 vuotta sitten Mesopotamiassa seuraten saman alueen lampaiden ja vuohien kesyyntymistä. Alfred Edmund Brehm (1829–1885) kirjoitti Brehms Tierleben -teoksessa näistä koirista. Ensimmäinen kirjallinen tieto karpaattienpaimenkoirasta oli Veterinary Science Magazine-lehdessä vuodelta XV, numerossa 2. Maaliskuussa 1998 ryhmä karpaattienkoiran harrastajia perusti rotujärjestön nimeltä Karpaattienkoirien Klubi. Se nimettiin myöhemmin uudelleen Kansallinen Karpaattienkoira-Kasvattajien Klubi (CNCCRCRC), joka toimii Romanian Bistrițassa. Klubi selvitti että Rucărissa, Argeșin piirikunnassa oli paljon paimenkoiria joita pidetään nykyisen karpaattienkoiran esi-isinä. Maaliskuussa 2003 Bistrițassa pidettiin tärkeä konferenssi romanialaisia rotuja koskien. 6. heinäkuuta 2005 FCI hyväksyi Buenos Airesissa karpaattienkoiran tilapäisen virallistamisen rotuna. == Terveys == Rodun oletetaan elävän noin 12–14-vuotiaaksi. == Katso myös == * Alentejonkoira * Bukovinankoira * Espanjanmastiffi * Estrelanvuoristokoira * Gampr * Karstinpaimenkoira * Kaukasiankoira * Keskiaasiankoira * Pohjoiskaukasianpaimenkoira * Romanianpaimenkoira * Sarplaninac * Tornjak * Transmontanonmastiffi == Lähteet == == Aiheesta muualla == * Romanian Carpathian Shepherd Dog * Romanian Carpathian Shepherd Dog * Romanian Carpathian Shepherd Dog * National Club of Romanian Carpathian Shepherd Dog breeders Luokka:Paimenkoirat Luokka:Vuoristokoirat Luokka:FCI 1 Lammas- ja karjakoirat (paitsi sveitsinpaimenkoirat) Luokka:Romanialaiset koirarodut pt:Pastor do Sudeste Europeu
Gary Medel

Gary Alexis Medel Soto (s. 3. elokuuta 1987 Santiago, Chile) on chileläinen jalkapalloilija, joka edustaa italialaisseura Bolognaa. Lempinimi "Chilen Gattuso" kertoo Medelin aggressiivisesta ja intensiivisestä pelityylistä. Chileläinen tunnetaan myös erinomaisena pallonriistäjänä, joka on vaarallinen myös hyökkäyksiin lähdettäessä. Seurajoukkueessaan Medel pelaa keskikentän pohjalla, mutta maajoukkueessa hän pelaa yleensä puolustuksessa. Medel sai jalkapallo-oppinsa Universidad Católican joukkueessa, jossa debytoi aikuisten tasolla vuonna 2006. Medel kuului myös Chilen alle 20-vuotiaiden maajoukkueen avainpelaajiin, kun joukkue sijoittui kolmanneksi ikäluokan MM-kilpailuissa Kanadassa 2007. Vuonna 2008 Medel valittiin vuoden parhaaksi chileläiseksi pelaajaksi. Medel siirtyi 20. heinäkuuta 2009 lainasopimuksella Boca Juniorsiin. 27\. tammikuuta 2011 Medel teki 4,5-vuotisen sopimuksen espanjalaisseura Sevillan kanssa.El Sevilla ficha de una tacada a Medel y Rakitic Marca. Viitattu 27.1.2011. Vuonna 2013 hän siirtyi walesilaisseura Cardiff Cityyn, vuonna 2014 italialaisseura Internazionaleen ja vuonna 2017 turkkilaisseura Beşiktaşiin. Medel debytoi Chilen maajoukkueessa huhtikuussa 2007 maalittomaan tasapeliin päättyneessä ottelussa Argentiinaa vastaan. Hän on pelannut 126 maaottelua ja tehnyt niissä seitsemän maalia. Hän on pelannut vuosien 2010 ja 2014 MM-kilpailuissa sekä vuosien 2011, 2015, 2016 ja 2019 Copa Américassa. == Lähteet == == Aiheesta muualla == *Profiili ESPN:n sivuilla Luokka:Chileläiset jalkapalloilijat Luokka:Vuonna 1987 syntyneet Luokka:Elävät henkilöt
Begoniat

Begoniat eli vinolehdet (Begonia) on suku begoniakasvien eli vinolehtikasvien (Begoniaceae) heimossa. Suvussa on noin 1 000 lajia, jotka kasvavat alkuperäisinä Aasian, Afrikan ja Amerikan trooppisilla ja subtrooppisilla alueilla. Ranskalainen kasvitieteilijä Charles Plumier antoi kasveille nimen työtoverinsa Michel Bégonin mukaan.Botanian puutarhapalsta ==Lajeja ja muunnoksia== *Begonia acutifolia – suippubegonia *Begonia chlorosticta – laikkubegonia *Begonia conchifolia – simpukkabegonia *Begonia decora – malakanbegonia *Begonia dregei – pullobegonia *Begonia foliosa – myrttibegonia **Begonia foliosa var. miniata – pisarabegonia *Begonia glabra – suikerobegonia *Begonia heracleifolia – liuskabegonia *Begonia hispida **Begonia hispida var. cucullifera – kehtobegonia *Begonia hydrocotylifolia – lakkabegonia *Begonia imperialis – keisaribegonia *Begonia maculata – pilkkubegonia *Begonia manicata – kaulusbegonia *Begonia masoniana – rautaristibegonia *Begonia metallica – kiiltobegonia *Begonia minor – jamaikanbegoniaKassu – Kasvien suomenkieliset nimet: Begonia minor *Begonia peltata – nukkabegonia *Begonia radicans – riippabegonia *Begonia serratipetala – pronssibegonia *Begonia socotrana – sokotranbegonia * Begonia carolineifolia – sormibegonia * Begonia johnstonii – kenianbegonia ==Lajikeryhmiä ja risteymiä== *Begonia × argenteoguttata – hopeabegonia *Begonia Bowerae-ryhmä – tiikeribegonia *Begonia × cheimantha – annansilmä, joulubegonia *Begonia Corallina-ryhmä – korallibegonia *Begonia × credneri – hohtobegonia *Begonia Elatior-ryhmä – pauliinabegonia *Begonia × erythrophylla – maksabegonia *Begonia Rex-ryhmä – kuningasbegonia *Begonia Semperflorens- ryhmä – kesäbegonia *Begonia Tuberhybrida-ryhmä – mukulabegonia **Camellia- ryhmä – kameliabegonia **Fimbriata-ryhmä – neilikkabegonia **Marmorata-ryhmä – ballerinabegonia **Multiflora-ryhmä – mukulabegonia **Pendula-ryhmä – neitobegonia **Rosiflora-ryhmä – ruusunnuppubegonia *Begonia × weltoniensis – weltonbegonia ==Lähteet== == Aiheesta muualla == * Finto: Kassu – Kasvien suomenkieliset nimet: Begonia * Suomen Lajitietokeskus: Begoniat – Begonia *
Into Kuismanen

Into Ensio Kuismanen (3. huhtikuuta 1908 Siperia – 22. kesäkuuta 1955) oli suomalainen kaukopartiomies ja tiedustelujohtaja. ==Nuoruusaika== Into Ensio Kuismanen syntyi Venäjällä Krasnojarskin aluepiirissä siellä toimineen suomalaisen katekeetan (lähetystyöntekijän ja opettajan) poikana. Vuonna 1921 Kuismasen perhe siirtyi vallankumouksen jälkeisten olojen takia Suomeen. Into opiskeli ylioppilaaksi Kuopiossa.Brantberg 2009: 28. ==Koulutus== Varusmiespalveluksen jälkeen Into Kuismanen hyväksyttiin kadettikouluun kurssille 15.Brantberg 2009, 28; Tikkanen 1996, 81 Hän kävi kadettikoulun vuosina 1931–1933. Hänen palveluspaikkansa oli vuosina 1933–1939 Viipurin rykmentti. Sotilastiedustelun palvelukseen Kuismanen astui kesällä 1939 toimistoupseeriksi. Merkitsevää oli venäjänkielen taito. Kuismasen palveluspaikka oli Yleisesikunnan tilastotoimiston Sortavalan alatoimisto.Kesän aikana hänet myös nimitettiin saman alatoimiston johtoon. ==Talvisota== Talvisodan aikana Kuismanen johti Kollaan rintamalla hiihtopartioin operoivaa Osasto Kuismaa, jonka runkona olivat alatoimiston tiedustelijat.Mäkelä 1966, 11-12 Talvisodan jälkeen alatoimisto siirtyi Joensuuhun, missä alkoi varsinaiseen kaukopartiotoimintaan tähtäävä koulutus- ja kehitystyö. ==Jatkosota== Kuismanen ylennettiin kapteeniksi 1940 ja majuriksi 1942. Jatkosodan ajan hän toimi tiedusteluyksikön Osasto Kuismanen eli OsKu johtajana. Tunnettu Kuismasen jatkosodan aikana johtama partioretki oli Suopassalmen huoltokeskuksen hävitysretki talvella 1943. Siihen osallistui yli sata miestä kaukopartio-osastoista sekä Osasto Laguksesta. Pohjan viestikilta ry: Kaukopartio ==Sodan jälkeen== Sodan jälkeen hänet pidätettiin ns. asekätkentäjutun yhteydessä, koska kaukopartiomiesten epäiltiin olleen asekätkennässä mukana päälliköiden tieten ja käskeminä. Pidätys kesti 21 kuukautta vuosina 1945–1946, mutta lopulta hänet todettiin syyttömäksi. Everstiluutnantin arvon Kuismanen sai 1952.Tikkanen 1996, s. 81. Kuismanen kuoli 22. kesäkuuta 1955. == Lähteet == * * * * * ===Viitteet=== ==Aiheesta muualla== * Pohjan viestikilta ry: Kaukopartio Luokka:Kaukopartiomiehet Luokka:Suomalaiset everstit Luokka:Vuonna 1908 syntyneet Luokka:Vuonna 1955 kuolleet
Carlos Carmona

Carlos Emilio Carmona Tello (s. 21. helmikuuta 1987) on chileläinen jalkapalloilija. Hän on edustanut muun muassa Italian Serie A:n Regginaa ja Atalantaa sekä yhdysvaltalaista Atlanta Unitedia. Carmona on pelipaikaltaan keskikenttäpelaaja. Kovapotkuinen Carmona aloitti uransa Coquimbo Unido, josta siirtyi vuonna 2007 CD O'Higginsiin. Chileä alle 20-vuotiaiden MM-kisoissa vuosina 2005 ja 2007 edustanut Carmona siirtyi Italian kentille 1. kesäkuuta 2008. Chilen maajoukkueeseen Carmona on kuulunut vuodesta 2008 lähtien. Hänet valittiin Chilen joukkueeseen vuosien 2010 ja 2014 MM-kisoihin. Hän on pelannut 51 maaottelua ja tehnyt niissä yhden maalin . == Lähteet == == Aiheesta muualla == *Carmonan profiili futismaailma.comissa Luokka:Chileläiset jalkapalloilijat Luokka:Vuonna 1987 syntyneet Luokka:Elävät henkilöt
Colombes

Colombes on Ranskassa Pariisin lähellä Île-de-Francen alueella Hauts-de-Seinen departementissa sijaitseva kunta. Siellä on arviolta 84 392 asukasta (vuonna 2014) ja sen pinta-ala on 7,81 neliökilometriä. == Maantiede == Colombesin voi jakaa geologisesti kahteen osaan. Osien välinen korkeusero johtuu kaivostoiminnasta. Kunnan pohjoispuoli kuuluu tulva-alueeseen. Colombes on jaettu kolmeen alueeseen: * Colombes-Nord-Est, (koillinen, 24 425 asukasta) * Colombes-Nord-Ouest, (luode, 24 606 asukasta) * Colombes-Sud, (etelä, 27 726 asukasta) == Historia == 13\. maaliskuuta 1896 Colombesista irtautui alue, joka otti nimen Bois-Colombes. 2. toukokuuta 1910 irtautui hieman suurempi alue, joka otti nimen La Garenne-Colombes. == Liikenne == A86-moottoritie kulkee Colombesin läpi. Kunnassa on kaksi rautatieasemaa: Gare de Colombes ja Gare du Stade. == Tunnettuja asukkaita == * Abdoulaye Meïté, jalkapalloilija * Alaeddine Yahia, jalkapalloilija * Brahim Hemdani, jalkapalloilija * Luc Ferry, poliitikko * Surya Bonaly, taitoluistelija == Ystävyyskaupungit == * Frankenthal, * Legnano, == Lähteet == == Aiheesta muualla == * Kunnan internetsivut Luokka:Hauts-de-Seinen kunnat Luokka:Ranskan kaupungit
Uma Leht

Uma Leht () on ainoa võron kielellä painettava sanomalehti. Sanomalehden omistaa Võro Selts VKKF –niminen säätiö. Lehti ilmestyy kerran kahdessa viikossa, ja sen ensimmäinen numero ilmestyi 1. elokuuta 2000. Luokka:Virolaiset sanomalehdet
Barbara Creed

Barbara Creed (s. 1943) on australialainen elokuvatutkija, joka on professorina Melbournen yliopistossa. Creed suoritti alemman korkeakoulututkinnon Monash-yliopistossa. La Troben yliopistossa hän suoritti ylemmän korkeakoulutukinnon ja kirjoitti väitöskirjansa, joka käsitteli kauhuelokuvaa, feminismiä, ja psykoanalyysiä. Se on julkaistu nimellä The Monstrous-Feminine: Film, Feminism, Psychoanalysis, ja siitä on otettu viisi uusintapainosta. Creedin muita teoksia ovat Pandora’s Box: Essays in Film Theory, jossa on esseitä elokuvateoriasta, ja Phallic Panic: Film, Horror and the Primal Uncanny, joka käsittelee kauhua ja kammottavaa. == Lähteet == Luokka:Australialaiset tieteilijät Luokka:Elokuvatutkijat Luokka:Vuonna 1943 syntyneet Luokka:Elävät henkilöt
Sergei Lajevski

Sergei Lajevski (Ukrainan ulkorataennätykset , Ukrainan miesten ulkorataennätykset , s. 3. maaliskuuta 1959) on Neuvostoliittoa ja Ukrainaa edustanut pituushyppääjä. Lajevski voitti pronssia Ateenan sisäratojen EM- kilpailuissa 1985 ja hopeaa Stuttgartin EM-kilpailuissa 1986. Vuonna 1987 hän oli yhdeksäs Rooman MM-kilpailuissa ja 16. heinäkuuta 1988 Dnepropetrovskissa hän hyppäsi ennätyksensä 835 cm, joka on myös Ukrainan ennätys. == Lähteet == * === Viitteet === Luokka:Neuvostoliittolaiset pituushyppääjät Luokka:Ukrainalaiset pituushyppääjät Luokka:Vuonna 1959 syntyneet Luokka:Elävät henkilöt
Volodymyr Inozemtsev

Volodymyr Inozemtsev (, Ukrainan ulkorataennätykset , 25. toukokuuta 1964 – 4. helmikuuta 2020) oli ukrainalainen Neuvostoliittoa ja Ukrainaa edustanut kolmiloikkaaja. Inozemtsev hyppäsi Bratislavassa 20. kesäkuuta 1990 ennätyksensä 17,90 m, joka on myös Ukrainan ennätys. Sisäradoilla hänen ennätysloikkansa kantoivat 17,53:een Tukholmassa 19. helmikuuta 1991. == Lähteet == * === Viitteet === Luokka:Neuvostoliittolaiset kolmiloikkaajat Luokka:Ukrainalaiset kolmiloikkaajat Luokka:Vuonna 1964 syntyneet Luokka:Vuonna 2020 kuolleet
.nc

.nc on Uuden-Kaledonian Internet-maatunnus, jota ylläpitää Office des Postes et Telecommunications. Tunnukset on rajoitettu rekisteröidyille yrityksille ja organisaatioille, joilla on paikallinen kontakti. Nimirajoituksia on sadoittain. Toisen asteen tunnus .asso.nc on saatavilla. Tunnus otettiin käyttöön 1993. == Aiheesta muualla == * IANA .nc whois nc nc nc sv:Toppdomän#N
.ne

.ne on Nigerin Internet-maatunnus, jota ylläpitää SONITEL. Sitä ei tule sekoittaa moniin, muotoa .ne.xx oleviin toisen asteen tunnuksiin, joissa .xx on varsinainen maatunnus. Tunnus otettiin käyttöön 1996. == Aiheesta muualla == * IANA .ne whois * Rekisteröinti ne ne sv:Toppdomän#N
Lapinlahden vaakuna

Lapinlahden vaakuna on Lapinlahden kunnan tunnus. Sen kaskenpolttaja-aihe muistuttaa seudun ensimmäisistä korven raivaajista. Vaakunan selitys on ”mustassa kentässä kaskenviertäjä työvälineenään viertokanki; miehen molemmin puolin saatteena kuusikärkinen tähti; kaikki kultaa, paitsi miehen kasvot ja kädet luonnonväriset sekä virsut ja kiertokangen tyvi punaiset.” Vaakunan on suunnitellut Ahti Hammar, ja Lapinlahden kunnanvaltuusto hyväksyi sen kokouksessaan 15. heinäkuuta 1952. Sisäasiainministeriö vahvisti vaakunan käyttöön 11. marraskuuta samana vuonna. == Lähteet == * * Lapinlahti Vaakuna
.nf

.nf on Norfolkinsaaren Internet-maatunnus, jota ylläpitää Norfolk Island Internet Registry ja sponsoroi Norfolk Island Data Services. Tunnukselle ei ole rekisteröintirajoituksia, mutta hinta on hyvin korkea. Varsinkin toisen asteen rekisteörinnit ovat hintavia, mutta ne ovat silti käytetympiä kuin kolmannen asteen, joihin käytettäviä toisen asteen tunnuksia on useita. Tunnus otettiin käyttöön 1996. == Aiheesta muualla == * IANA .nf whois nf nf nf sv:Toppdomän#N
.ng

.ng on Nigerian Internet-maatunnus, jonka rekisteröinnistä vastaa Nigerian Internet Registration Association ja sponsoroi National Information Technology Development Agency. == Aiheesta muualla == * IANA .ng whois ng ng sv:Toppdomän#N
Dermot Morgan

Dermot Morgan (31. maaliskuuta 1952 Dublin, Irlanti – 28. helmikuuta 1998 Richmond, Surrey, Englanti) oli irlantilainen näyttelijä. Hänen tunnetuin roolinsa oli katolilainen pappi televisiosarjasta Isä Ted. Hän kuoli sydänhalvaukseen vuonna 1998. ==Lähteet== ==Aiheesta muualla== * Luokka:Irlantilaiset näyttelijät Luokka:Vuonna 1952 syntyneet Luokka:Vuonna 1998 kuolleet
Mohamed Benhamou

Mohamed Benhamou (, s. 17. joulukuuta 1979 Pariisi, Ranska) on ranskalais- algerialainen jalkapalloilija. Maalivahtina pelaava Benhamou edustaa Algerian pääsarjassa MC Orania. ==Ura== Benhamou aloitti uransa Ranskan kolmanneksi korkeimmalla sarjatasolla Championnat Nationalissa Red Starissa. Hän ei kuitenkaan saanut peliaikaa ja siirtyi Paris Saint-Germainiin, jossa peliaikaa tuli joukkueen reservijoukkueesta, joka pelasi Ranskan neljänneksi korkeimmalla tasolla. Benhamoun vietti seurassa viisi kautta ja siirtyi sarjatasoa korkeammalla pelanneeseen Cannesiin vuonna 2006. Hän pelasi kuitenkin vain yhden kauden huolimatta ykkösvahdin roolista. Kesällä 2007 Benhamou siirtyi Algeriaan, jossa hän edusti aluksi kahden kauden verran MC Algeria ja sittemmin vuodesta 2009 lähtien MC Orania. ===Maajoukkueura=== Benhamou pelasi Algerian maajoukkueessa vuonna 2004. Tuona aikana hän pelasi yhteensä seitsemän maaottelua ja oli mukana vuoden 2004 Afrikan- mestaruuskisoissa. Ensimmäisen maaottelunsa Benhamou pelasi 28. huhtikuuta 2004 Kiinaa vastaan.La Fiche de Mohamed BENHAMOU DZFoot Viitattu 21.6.2010 ==Lähteet== ==Aiheesta muualla== * National Football Teams Luokka:Algerialaiset jalkapallomaalivahdit Luokka:Ranskanalgerialaiset Luokka:Vuonna 1979 syntyneet Luokka:Elävät henkilöt
Roman Štšurenko

Roman Anatolijovytš Štšurenko (, s. 14. syyskuuta 1976 Nikopol, Dnepropetrovsk) on ukrainalainen pituushyppääjä.Roman Štšurenko sports- reference.comin tietokannassa Hän voitti pronssia Sydneyn olympialaisissa 2000 tuloksella 831 cm. Samana vuonna (25. heinäkuuta Kiovassa) hän hyppäsi ennätyksensä 835 cm, joka sivuaa Sergei Lajevskin Ukrainan ennätystäUkrainan miesten ulkorataennätykset . Vuonna 2002 hän hyppäsi sisäratojen ennätyksensä 833 cm (16. helmikuuta Brovaryssa) ja sijoittui Münchenin EM-kilpailuissa neljänneksi. ==Lähteet== Luokka:Ukrainalaiset pituushyppääjät Luokka:Ukrainalaiset olympiamitalistit Luokka:Vuonna 1976 syntyneet Luokka:Elävät henkilöt
Ammar Belhani

Ammar Belhani (s. 27. lokakuuta 1971 Aïn El Kebira) on algerialainen jalkapallomaalivahti, joka edustaa Algerian pääsarjassa pelaavaa AS Khroubia. ==Maajoukkueura== Belhani on pelannut Algerian maajoukkueessa kaksi ottelua. Ensimmäisen maaottelunsa Belhani pelasi Romaniaa vastaan 5. joulukuuta 2000.La Fiche de Ammar BELHANI DZFoot Viitattu 21.6.2010 ==Lähteet== Luokka:Algerialaiset jalkapallomaalivahdit Luokka:Vuonna 1971 syntyneet Luokka:Elävät henkilöt
Looginen taltiohallinta

Looginen taltiohallinta () mahdollistaa massamuistilaitteiden tallennustilan varaamisen joustavammin kuin perinteiset osiointitavat. Joustavuus saavutetaan erottamalla fyysiset tallennuslaitteistot ja niiden osiointi toisistaan loogisesti. Perinteisessä osioinnissa osiot luodaan suoraan tietylle laitteelle. Osio voi olla korkeintaan yhden laitteen kokoinen, jolloin se täyttää koko laitteen. Osioiden muutokset edellyttävät aina laitteiston fyysisten rajoitusten huomiointia. Esimerkiksi osion suurentaminen onnistuu vain, jos välittömästi sen vieressä samalla laitteella on käytettävissä vapaata tilaa. Useimmiten vapaan tilan järjestäminen edellyttäisi myös viereisten osioiden siirtämistä, muuttamista tai poistamista. Käytännössä muutosten tekeminen voi osoittautua niin monimutkaiseksi ja riskialttiiksi, että mieluummin niitä ei tehdä vaikka tarvettakin ilmenisi. Hankitaan mieluummin uusi tallennuslaite, osioidaan se uusiksi ja siirretään tiedot erikseen. Loogisessa taltiohallinnassa yksi tai useampia laitteita kootaan ensin taltioryhmäksi (), jota voidaan sitten osioida joustavasti. Osioita eli loogisia taltioita () voidaan myös muuttaa varsin helposti kunhan taltioryhmässä on riittävästi tilaa käytettävissä. Osioinnissa ei tarvitse välittää fyysisten laitteiden rajoituksista. Rajana on vain taltioryhmän kokonaiskapasiteetti. Sitäkin voidaan tarvittaessa kasvattaa lisäämällä ryhmään uusia laitteita. Osioiden koko ja muoto määritellään yksinkertaisesti niiden käyttötarpeen mukaan. Näin tallennustilan tarjoaminen ja sen varaaminen on loogisesti erotettu toisistaan. Kunhan käytettävillä laitteilla on riittävästi tilaa ja tiedät paljonko haluat milloinkin varata mihinkin tarkoitukseen, voit jättää yksityiskohdat loogisen taltiohallinnan ratkaistavaksi. Taltioryhmään liitettyjä fyysisiä taltioita () voidaan vaihtaa sen osiointia häiritsemättä. Kunhan taltioryhmässä on aina riittävästi kapasiteettia, siihen liitettyjä laitteita (fyysisiä taltioita) ja siltä varattuja osioita (loogisia taltioita) voidaan vapaasti konfiguroida uudelleen toisistaan riippumatta. Uusia laitteita voidaan lisätä ja alkuperäiset vaikka poistaa ilman, että se vaikuttaa taltioryhmän osiointiin mitenkään. == Toteutuksia == Taltiohallinnan toteutuksista käytetään eri nimiä eri alustoilla: * Logical Volume Manager, Linux * Logical Disk Manager, Windows * Veritas Volume Manager, Veritas Monilla Unix-alustoilla kuten AIX ja HP-UX on LVM-tyyppinen ratkaisu. Sun Microsystemsillä on ollut Solstice-niminen tuote. == Lähteet == == Aiheesta muualla == * An Introduction to LVM Concepts, Terminology, and Operations Luokka:Tiedostojärjestelmät Luokka:Tietokoneen tallennusmediat
Pitkäniemen sairaala

Pitkäniemen sairaala oli vuosina 1900-2024 Nokialla toiminut psykiatrinen sairaala. Se toimi osana Tampereen yliopistollista sairaalaa.Pitkäniemen sairaalan JHL, viitattu 13.7.2010 Sairaala lakkautettiin tammikuussa 2024, jolloin aikuisten psykiatrisen hoidon palvelut siirrettiin Tampereen yliopistollisen sairaalan yhteyteen Tampereelle. Sairaala sijaitsee Pyhäjärven rannalla. Sen ympäristö on istutettu puistoksi. Pitkäniemessä hoidettiin aikuisia ja nuoria, mutta lasten psykiatriset palvelut olivat Keskussairaalassa. Sairaalassa on myös Pitkäniemen sairaalakirkko, joka on vihitty ensimmäisen kerran käyttöönsä 27.10.1901. Vuodesta 2014 Pitkäniemen sairaala-alueen länsiosan uudisrakennuksissa on toiminut Taysin kehitysvammahuollon tukikeskus, joka jatkaa Ylöjärvellä sijainneen Ylisen kuntoutuskeskuksen toimintaa. Alueella järjestettiin myös Taysin kehitysvammapalveluiden Ylisfestarit vuoteen 2022 saakka. Festareita järjestettiin alun perin Ylisen kuntoutuskeskuksessa keskuksen asukkaille, josta ne laajenivat kaikille avoimeksi koko perheen tapahtumaksi. Viimeisillä festareilla esiintyivät mm. Chisu ja Nelli Matula. == Historia == Rakennuskanta muodostuu 1800-luvun lopulla valmistuneista kivirakennuksista. Rakennushankkeen suunnittelivat 1894−1895 Yleisten rakennusten ylihallituksessa olleet arkkitehdit S. Gripenberg, M. Schjerfbeck ja E. A. Kranck. Asiantuntijoina olivat Lapinlahden sairaalan johtaja Thiodolf Saelan sekä Emil Hougberg, josta tuli Pitkäniemen ensimmäinen ylilääkäri.Museovirasto, viitattu 13.7.2010 Pitkäniemessä annettiin mielisairaaloista toiseksi eniten potilaiden pakkosterilointimääräyksiä vuosina 1935–1970, jolloin toimenpide oli laillinen. Nykyisin ihmisoikeusrikoksiin kuuluvia pakkosterilointeja perusteltiin sillä, että mielisairaita pidettiin rotuhygienisesti ala-arvoisina yksilöinä. == Sairaala- alueen tulevaisuus == Yle uutisoi tammikuussa 2024, että Pitkäniemen sairaalan tyhjilleen jääviin rakennuksiin aiotaan sijoittaa asuntoja ja palveluja. Sairaala-alueen itäreunalle suunnitellaan uusia asuintaloja. Alueen puistomaisuus tulee säilymään. == Katso myös == * Pitkäniemen sairaalan hautausmaa * Luettelo Suomen sairaaloista == Lähteet == == Aiheesta muualla == * Verkkonäyttely: Pitkäniemen sairaala 1800-luvun lopusta nykypäivään * Ilmakuva Pitkäniemen sairaala-alueesta, Kansalaisen karttapaikka * Pitkäniemen sairaala - oma 1.000 hengen yhteiskunta - elää hiljaista elämäänsä Tampereen liepeillä, Aamulehti, 02.10.1938, nro 265, s. 21, Kansalliskirjaston digitaaliset aineistot Luokka:Suomen psykiatriset sairaalat Luokka:Nokian rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa
.ni

.ni on Nicaraguan Internet-maatunnus, jota ylläpitää Universidad Nacional del Ingernieria. Sitä käytetään jonkin verran myös Pohjois-Irlannissa (). Tunnus otettiin käyttöön 1989. == Aiheesta muualla == * IANA .ni whois ni ni sv:Toppdomän#N
.nl

.nl on Alankomaiden Internet-maatunnus, jota ylläpitää SIDN. Se on VeriSignin mukaan maailman neljänneksi käytetyin maatunnus.http://www.verisign.com/Resources/Naming_Services_Resources/Domain_Name_Industry_Brief/ Rekisteröinti edellyttää alankomaalaista vahvistukseen käytettävää osoitetta. Tunnus otettiin käyttöön 25. huhtikuuta 1986. == Lähteet == == Aiheesta muualla == * IANA .nl whois * .NL verkkotunnukset IP-osoitteita nl nl sv:Toppdomän#N
.np

.np on Nepalin Internet-maatunnus, jota ylläpitää Mercantile Communications Pvt. Ltd. Rekisteröinti edellyttää läsnäoloa Nepalissa. Tunnus otettiin käyttöön 1995. Rekisteröinnit tehdään kolmannelle asteelle tunnuksien .com.np, .edu.np, .gov.np, .org.np, .mil.np ja .net.np alle. == Aiheesta muualla == * IANA .np whois np np sv:Toppdomän#N
Volodymyr Zjuskov

Volodymyr Zjuskov (, s. 29. elokuuta 1981) on ukrainalainen pituushyppääjä. Hän oli kuudes Wienin sisäratojen EM-kilpailuissa 2002, viides Birminghamin sisäratojen MM-kilpailuissa 2003 ja kuudes Pariisin MM-kilpailuissa 2003. Vuonna 2004 hän sijoittui sisäratojen ennätyksellään 823 cm Budapestin sisäratojen MM-kilpailuiden viidenneksi, mutta karsiutui Ateenan olympialaisissa. Hän voitti pronssia Madridin sisäratojen EM-kilpailuissa 2005 tuloksella 799 cm. Samana vuonna hän hyppäsi ennätyksensä 831 cm (3. heinäkuuta Kiovassa) ja oli kahdeksas Helsingin MM-kilpailuissa. == Kehitys vuosittain == 2000 2001 2002 2003 2004 2005 2006 2007 2008 2009 Ulkoradat 784 813 810 822 823 831 789 796 782 Sisäradat 805 800 822 823 799 785 802 767 ==Lähteet== Luokka:Ukrainalaiset pituushyppääjät Luokka:Vuonna 1981 syntyneet Luokka:Elävät henkilöt
Villa (täsmennyssivu)

Villa voi tarkoittaa seuraavia: * villa, eläinten, varsinkin lampaan karvoista saatava vaatetusmateriaali * villa, huvila * Aston Villa FC, birminghamilainen jalkapallojoukkue * Hotelli Villa, tamperelainen hotelli * Palloseura Villa (PS Villa), hyvinkääläinen futsalseura Villakasvit: * Puuvillat (Gossypium) * Suovillat (Eriophorum) == Sukunimi == ;Suomalaiset * Ismo Villa (1954–2014), jääkiekkoilija * Kyllikki Villa (1923–2010), kirjailija ja suomentaja * Saara Villa, suomentaja * Toni Villa (s. 1997), jääkiekkoilija ;Muunmaalaiset * Alba Gónzalez Villa, Alba Flores (s. 1986), espanjalainen näyttelijä * André Villa (s. 1982), norjalainen freestyle motocross -kuljettaja * Claudio Villa, oik. Claudio Pica (1926–1987), italialainen laulaja ja näyttelijä * David Villa (s. 1981), espanjalainen jalkapalloilija * Emanuel Villa (s. 1982), argentiinalainen jalkapalloilija * Heitor Villa-Lobos (1887–1959), brasilialainen säveltäjä * Javier Villa (s. 1987), espanjalainen kilpa-ajaja * Lydia Villa-Komaroff (s. 1947), yhdysvaltalainen molekyylibiologi * Manfred Reyes Villa (s. 1955), bolivialainen sotilas ja poliitikko * Marco Villa (s. 1969), italialainen kilpapyöräilijä * Pancho Villa, alk. Doroteo Arango (1878–1923), meksikolainen vallankumouskenraali * Pancho Villa, oik. Francisco Guilledo (1901–1925), filippiiniläinen nyrkkeilijä * Ricardo Villa (s. 1952), argentiinalainen jalkapalloilija ja valmentaja * Walter Villa (1943–2002), italialainen ratamoottoripyöräilyn maailmanmestari. == Katso myös == * Willa, kauppakeskus Hyvinkäällä
Christa Miller

Christa Miller (s. 28. toukokuuta 1964) on yhdysvaltalainen näyttelijä. Hänet tunnetaan muun muassa televisiosarjoista The Drew Carey Show ja Tuho-osasto (Scrubs). Vuodesta 2009 lähtien hän on esiintynyt ABC-televisiokanavan tilannekomediassa Puumanainen (Cougar Town). Miller on ollut vuodesta 1999 naimisissa televisiotuottaja Bill Lawrencen kanssa. Parilla on kolme yhteistä lasta. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt